Kvindeko da homoj el tre diversaj aĝoj partoprenis la Valencian Esperanto-Renkontiĝon okazinta en Oliva dum la pasinta semajnfino. La partoprenantoj –venintaj el la tuta lando, la ŝtato, kaj eĉ el Germanio kaj Italio– ĝuis freŝan perspektivon de la internacia lingvo en tre agrabla somera etoso. La junaj organizantoj atingis kontaĝi sian energion kaj entuziasmon en tre diversaj programeroj kiaj surplaĝa volejbala matĉo inkuzivanta malstreĉigan gimnastikon, kompleta kaj amuza vizito al la valencia urbo, emocia aera surprizo aŭ peĉakuĉado.
#000001
Krome, la partoprenanoj reliefigis la gastronomian kvaliton de la renkontiĝo, kie tradicia rizo ne mankis. Rilate al kulturaj aspektoj menciindas, ke Pere, Maria Dolors kaj Alfons meritoplene gajnis la premion en tre konkurita konkurso pri poezio en la kataluna kaj en Esperanto. Ana Manero kompletis la literaturan vesperon per legado de poemoj de la Ibera Skolo. En tiu evento oni prezentis la novan asocion, Valencia Esperanto-Asocio, kiu naskiĝas kun la celo grupigi la esperantistojn de Valencilando.
#000002